Allar nánari upplýsingar veitir sveitarstjóri , í 899-0020 . Veittir eru verkefnastyrkir , boðið er upp á ráðgjöf , haldnir íbúafundir og hvatt til almennrar umræðu um þróun atvinnu - og mannlífs á viðkomandi svæði . Verkefnið miðar að víðtæku samráði og því að virkja þekkingu og getu íbúa byggðarlaga til að móta framtíðarsýn , markmið og lausnir . Mikil áhersla er lögð á þátttöku íbúa í verkefninu , m.a. í gegn um setu þeirra í verkefnastjórn sem fyrr segir , á íbúaþingum og með beinum hætti í umræðu um atvinnuþróun og mannlíf . Í því fellst í raun tækifærið og það er okkar að grípa það . Við tökum því verkefninu Brothættar byggðir fagnandi og ætlum okkur að nýta það Strandabyggð til framdráttar . Hér má sjá frétt á vef Byggðastofnunar um þátttöku Strandabyggðar í verkefninu . Starfsáætlun Strandabyggðar fyrir árið 2020 er nú aðgengileg á heimasíðu sveitarfélagsins , og við hvetjum alla sem hafa áhuga á framgangi mála hér í sveitarfélaginu , að kynna sér hana . Eins má finna Fjáhagsáætlun Strandabyggðar á heimasíðunni og þar er áætlun fram til 2023 . Nánar verður gerð grein fyrir innihaldi Starfsáætlunar á næstunni . Hátíðin Vetrarsól á Ströndum verður haldin í annað sinn um helgina 17. - 19. janúar . Mikið er um að vera á hátíðinni , farið verður í pöbbarölt á Hólmavík í fyrsta skipti , opnuð verður sögusýning , boðið upp á námskeið , tónleika , gönguferðir , jóga og notalegar samverustundir . Það eru vinir Stranda sem halda hátíðina í samvinnu við heimafólk . Hér að neðan fylgir dagskrá hátíðinnar þar sem allir ættu að geta fundið eitthvað við sitt hæfi . 17. janúar – Pöbbarölt , Skemmtilegt er myrkrið ! og pubquis á Hólmavík . - > Mæting kl. 19:30 í Hnyðju þar sem opnuð verður sýningin Skemmtilegt er myrkrið ! sem Rannsóknasetur HÍ á Ströndum stendur fyrir . Þaðan verður svo rölt á milli kráa á Hólmavík og stoppað á Gistiheimili Hólmavíkur , Café Riis og Restaurant Galdri . Spennandi drykkir og skemmtiatriði og uppákomur á hverjum stað , endað á stuttu Pubquis á Galdrasýningunni . 18. janúar - Söngnámskeiðkl . 10:00 - 12:00 í Tónskóla Hólmavíkur . - > Kennari og skráning hjá Jóhönnu Ósk Valsdóttur , johannaoskv@gmail.com . 18. janúar - Sólarhyllingar - 12:00 - 13:00 – Opinn jógatími í Hvatastöðinni á Hólmavík . Esther Ösp kíkir úr fæðingarorlofinu og leiðir tímann . 18. janúar - ,, Bábiljur og bögur í baðstofunni " kl. 14:00 - 15:30 í Sævangi . - > Notaleg samvera fyrir alla fjölskylduna á Sauðfjársetrinu , vöfflur , kaffi og velkomið að hafa handvinnu með . Stemmur af Ströndum , sagnamaðurinn Dagrún Ósk mætir , samsöngur , krakkar kveða , Ása Ketils fer með þulur , Jóhanna Ósk og Bragi Vals syngja 5 undasöngva . 18. janúar – Tónleikar – Svavar Knútur og strengjahetjurnarkl . 20:00 í Hólmavíkurkirkju . - > Svavar Knútur ásamt strengjatríói , Kristínu Lárusdóttir sellóleikara , Jóhönnu Ósk Valsdóttir víóluleikara og Írisi Dögg Gísladóttir fiðluleikara . 19. janúar - Söguganga og galdrasúpa . - 11:00 – Söguganga á Hólmavík , Jón Jónsson þjóðfræðingur sér um leiðsögnina á rölti inn að Háaklifi eða Rostungakletti ef veður leyfir . Mæting kl. 10:50 við Galdrasýninguna eða í Hnyðju - Þróunarsetrinu á Hólmavík . - 12.00 – Súputilboð fyrir göngugarpa og aðra sem áhuga hafa á Restaurant Galdri . 19. janúar - Forfeðranna minnst . Kl. 13:00 – Stutt friðarstund í kirkjugarðinum á Hólmavík . Kveikt á kertum og sungið . Eftirfarandi umsögn sveitarstjórnar var í dag sett inn í Samráðsgáttina varðandi drög að reglugerð sjávarútvegsráðherra um hrognkelsaveiðar 2020 : „ Sveitarstjórn Strandabyggðar harmar þau áform um breytingar á fyrirkomulagi hrognkelsaveiða sem fram koma í Reglugerð um hrognkelsaveiðar árið 2020 . Í Strandabyggð eru nokkrar útgerðir sem byggja rekstrarafkomu sína á þessum veiðum og gangi þessi reglugerðarbreyting eftir , er vegið harkalega að rekstrargrundvelli þeirra og þar með atvinnulífi í sveitarfélaginu . Vill sveitarstjórn benda á nokkur augljós atriði og afleiðingar þeirra ; · Með þessari reglugerð er ráðherra að fara gegn niðurstöðu og ábendingum Starfshóps um veiðistjórnun hrognkelsaveiða , frá september 2018 , en þar mælir starfshópurinn með fiskveiðistjórnun á grundvelli aflamarks . Þess í stað gerir reglugerðin áfram ráð fyrir veiðistýringu á grundvelli dagafjölda . Hver dagafjöldinn verður , er óljóst í reglugerðinni . · Ný reglugerð kemur verst við minni útgerðir , þar sem hrognkelsaveiðar eru mikilvægður liður í starfsemi þeirra á ársgrundvelli . Ljóst er , sökum niðurskurðar í teinalengd ( úr 7.500 í 3.750 metra ) , að margar útgerðir munu ekki sjá sér fjárhagslega fært að sinna þessum veiðum á þessum breyttu forsendum og þar með rofnar heilsárs rekstrargrundvöllur þeirra . · Með niðurskurði á teinalengd , er ljóst að útgerðir þurfa að fækka í mannskap og margir munu freista þess að róa einir . Slíkt fyrirkomulag , í kappi við tímann , en ekki aflamark , býður þeirri hættu heim að bátar fari á sjó í ótryggari veðrum en ella . Slíkt fyrirkomulag er tímaskekkja og stríðir gegn þeirri áherslu að hafa ávallt öryggi sjómanna að leiðarjósi . · Hrognkelsaveiðar eru ekki aðeins mikilvægar þeim sem þær stunda , heldur eru afleidd störf mikil og mikilvæg , m.a. við flutning í vinnslu , meðhöndlun og vinnslu afurða o.s.frv . Viðbúið er að hluti þessara starfa dragist saman og / eða leggist af , verði reglugerðarbreytingin að veruleika . · Ýmis ákvæði nýrrar reglugerðar eru óskýr og varla framkvæmanleg og má þar nefna þá kröfu að útgerðir tilgreini upphaf veiða löngu fyrirfram . Eins eru útgerðir beðnar að áætla meðafla fyrir veiðiferð , þó svo að reglugerðin kveði einnig á um að „ óheimilt er að stunda aðrar veiðar en hrognkelsaveiðar í sömu ferð “ . Það eru því tilmæli sveitarstjórnar Strandabyggðar , að ráðherra endurskoði ákvæði reglugerðarinnar í samráði við umbjóðendur sína , með það að leiðarljósi að tryggja samtímis öryggi og velferð sjómanna og skynsamlega umgengni um auðlindina . “